अब जरा ये सोचिए कि रियल लाइफ के संजय भी अगर रील लाइफ संजय के साथ आ जाएं तो फिर मस्ती दोगुनी हो जाएगी. ऐसा ही हुआ फिल्म ‘संजू’ के एक गाने में जिसे हिरानी ने रिलीज कर दिया है. फिल्म का नया गाना ‘बाबा बोलता है बस हो गया’ में रणबीर कपूर और संजय दत्त सूट-बूट पर टाई लगाए हुए डांस करते नजर आ रहे हैं. इस गाने में संजय की जिंदगी पर छपी खबरों के बारे में जिक्र किया गया है, जो आपको गुदगुदा सकता है. एंटरटेनमेंट की बहुत सारी खबरों में सूत्रों के अनुसार लिखा जाता है जिस पर दोनों ने गाने में कई वार किए हैं.